Asofitie

Asofiti a Abɔdeɛ mu nyansapɛfoɔ frɛ no Otitis externa, na no yɛ yadeɛ a ɛyɛ obi aso. Edin baako nso a wɔsan de frɛ no ne  swimmer's ear, obi nya bi a ɔwɔ hɔ a na nsuo firi n'asom reba. Ɛnam kuro a ɛwɔ n'aso mu no nti, ɛyɛ a na n'aso mu san nso yɛ ne ya. Nkakrankakra, na afei deɛ obi kasa mpo a ɔnte .Sɛ ɔwɔ hɔ nso a, na naso no ankasa wosowoso. Saa nsuo a ɛfiri n'aso mu ba no wɔ nka bɔne bi .

Nsɛnkyerɛnne 

Esiane sɛ obi aso fiti a nsuo tumi pue firi mu ba no nti, ɛyɛ a,  nkorɔfoɔ pre pɛ sɛ wɔbɛpepa nsuo anaa wɔbɛyi adeɛ a ayɛ ne ho te sɛ efi bi hyɛ asom kwan no mu no. Awerɛhosɛm ne sɛ, ɛyɛ a na yei mmom akɔfa ɔhaw foforɔ abrɛ ayarefoɔ no. Wɔn aso no tumi yɛ kuro( hyɛ no nso sɛ, obi aso fiti a, ɛnyɛ kuro. Mmom wɔanhwɛ no yie na wɔde wɔn nsa keka anaa wɔde biribi hyehyɛ mu pɛ sɛ wɔyi mu fi no anaa wɔpepa nsuo no a na ɛtumi yɛ kuro). Ɛtumi mpo hono. Ɛba saa a na yadeɛ no kɔ ara na ɛrekɔ n'anim

 Deɛ Ede Ba 
Ɛnneɛma mmienu a ɛde asofitie ba no bi na ɛdidi soɔ yi. Ɛdi kan no,  mmoaawa nketenkete bi  wɔ hɔ a yɛmfya yɛn ani nhunu wɔn. Wɔn mu bi wɔ hɔ a, wɔn dwumadie ne sɛ wɔbɛma honam ani nyarewa. Sɛ saa mmoa no bi kɔ obi asom, na wɔdidi hɔ kyɛ a, ɛtumi de asofitie ba. Ɛtɔ so mmienu no, sɛ biribi foforɔ bi ho te kyema wɔ obi asom a,  ɛno nso tumi de asofitie ba. Sɛ biribi nso kɔwɔ obi asom na opira na wɔanhwɛ no yie a, ɛno nso tumi ma asofitie ho nsɛnkyerɛnne no ba.Kang K, Stevens SR. Pathophysiology of atopic dermatitis. Clin Dermatol 2003; 21:116–121.

Ɛdin a wɔde frɛ asofitie a saa mmoawa nketenkete de ba no ne otomycosis. Ɛyɛ obi a yaw no hhyɛ aseɛ nketenkete na akyire yi; yaw no tumi bɛyɛ kɛse pa ara nipa no gye ne ho a ɛnnye. Sɛ saa mmoawa yi hyɛ aseɛ wo a, ɛno na ɛma biribi a ɛte sɛ efi  (debris)  ba nipa no asom no. Afei na yaw no ayi ne ti. Aso no nso hyɛ aseɛ yɛ titiritii. Wɔn a pɔpɛ wɔn ho asɛm de wɔn nsa keka aso no anaa wɔpre pɛ sɛ wɔbɛyi ɛmu fi anaa wɔbɛpepa ɛmu nsuo no anhwɛ no yie a, na wɔn aso no ayɛ kuro anaa ahono.  Na wɔanhwɛ no yie na, na ɛde asosie aba.   

 Nsuo Mu Adwareɛ 
Sɛ obi redwarɛ nsufi mu na sɛ nsuo no bi kɔ n'aso mu na ɛwɔ hɔ kyɛ kakra a, ɛkyene bɛyɛ ɛfi. Na ɛnkyɛ na aso fitie no ahyɛ aseɛ. Mpo sɛ nsuo no nyɛ fi na sɛ ɛkɔ deɛ ɔredware no aso mu a, ɛntumi nwe. Afei, na aboaboa ano. Ɛno nso ma obi aso fiti 

Kwan A Wɔfa So Sa Asofitie 

Kwan baako a nhwehwɛmufoɔ agye ato mu sɛ ɛboa pa ara ne sɛ nipa no de aduro a nnuruyɛfoɔ agye ato mu.  Nnuro a wɔagye ato mu no bi ne   acetic acid . Wɔde saa aduro yi gu obi a n'aso afiti aso mu a ɛyɛ ya pa ara. Nanso, ɛtumi ma yaw no gyae, nsuo a ɛfiri mu reba no nso twa. Afei, ekuro nso kɔ. Nnuro a wɔde gu asom no tumi kum mmoawa a wɔde asofitie ba no.  

 Baabi A Menyaa Mmoa Firiiɛ